WiripediA 


An Tuircis 


Ón Vicipéid, an chiclipéid shaor. 

Is í an Tuircis ( Tiirkge ) an ceann is tábhachtaí de na 
teangacha Tuircice. Tá sí á labhairt sa Tuirc, áit a 
bhfuil sí ina teanga oifigiúil, sa Chipir, sa Bhulgáir 
agus sa Ghréig. Thairis sin, bíonn pobail Thurcacha ar 
fáil ina lán tíortha Eorpacha, go háirithe sa Ghearmáin. 

Is deacair a rá, cé mhéad de mhuintir na Tuirce a 
labhraíonn an teanga ó dhúchas, nó tá an stát Turcach 
an-diúltach i leith na dteangacha mionlaigh, agus ní 
bhreactar síos sonraí ar bith fúthu sna daonáirimh. Is 
gnách glacadh leis go bhfuil an teanga ó dhúchas ag 
ochtó faoin gcéad de mhuintir na Tuirce. Mar sin, tá sé 
sábháilte a rá go bhfuil an Tuircis ó dhúchas ag seasca 
milliún duine, ach is léir go bhfuil sí mar theanga 
iasachta ag cuid mhaith eile. 

Tá an Tuircis an-intuigthe ag cainteoirí na dteangacha 
gaolmhara, ar nós na hAsarbaiseáinise agus na teanga 
Gagauz. Is iomaí Turcach a deir nach bhfuil iontu siúd 
ach canúintí de chuid na Tuircise. 

Teanga tháite is ea an Tuircis. Is é sin, tá gramadach na 
teanga bunaithe ar na hiarmhíreanna a chuirtear leis an 
bhfocal, ceann i ndiaidh a chéile. Seo mar a 
fhréamhaítear focail nua sa Tuircis freisin. 

Bhí na litreacha Arabacha in úsáid sa Tuircis go dtí gur 
chuir Kemal Ataturk deireadh leis an Impireacht 
Otamánach. Le teacht Phoblacht na Tuirce, tháinig an 
aibítir Laidineach. An cineál Tuircise a bhí á scríobh i 
ré na hlmpireachta, bhí sí breac le hiasachtaí Peirsise 
agus Araibise, agus í an-difriúil leis na canúintí 
labhartha. Ina dhiaidh sin, áfach, tháinig cosúlacht úr ar 
fad ar an Tuircis. Chrom na hintleachtaigh Turcacha ar 
fhocail nua a chumadh a bheadh bunaithe ar na 
tamhain agus na fréamhacha dúchasacha, agus iad ag 
iarraidh na cinn Araibise agus Peirsise a sheachaint. Chuaigh an polasaí seo go mór mór i gcion ar an 
teanga. Mar sin, ní bhíonn Turcaigh óga ár linne in ann bun ná barr a dhéanamh den chineál Tuircise a 
bhíodh á scríobh ag leithéidí Ataturk féin, ó chuaigh an oiread sin focail iasachta as úsáid idir an dá linn. 

Cé go bhfuil an Tuircis ag éirí as na hiasachtaí Araibise agus Peirsise, níl sí in aon chóngar do bheith chomh 
doicheallach céanna roimh na focail Iartharacha. Is í an Lhraincis an fhoinse is tábhachtaí as ar tháinig 
iasachtaí den chineál seo, ach is léir go bhfuil an Béarla ag imirt a thionchair ar an Tuircis chomh maith, ar 
na saolta seo. 


An Tuircis 
(Tiirk9e) 

Á labhairt: 

An Tuirc, Poblacht 
Thurcach na Cipire 
Thuaidh, an Bhulgáir, An 
Mhacadóin Thuaidh, an 
Chosaiv, an Rómáin, an 
Chipir agus pobail na n- 
inimirceach sa 
Ghearmáin, sa Fhrainc, 
san Isiltír, san Ostair, sa 
Ríocht Aontaithe, sna 
Stáit Aontaithe 

Mheiriceá, sa Bheilg srl. 

Réigiún: 

an Eoráise 

Cainteoirí san lomlán: 

65-75 milliún 

Rang: 

23 

Líne ghinealaigh: 

Tuircic 


Oghus 

Oghus lartharach 

Tuircis 

Stádas Oifigiúil 

Teanga Oifigiúil: 

An Tuirc, Poblacht 
Turcach na Cipire 
Thuaidh, An Chipir 

Foras Pleanála Teanga: 

Cumann naTeanga 
Tuircise 

Cóid teangeolaíocha 

ISO 639-1 

tr 

ISO 639-2 

tur 

ISO 639-3 

tur (http://www.sil.or 


g/iso639-3/documentati 


on.asp?id=tur) 

Amharc ar: Teanga 

- Liosta Teangacha 

